钦定古今图书集成/理学汇编/文学典/第005卷 > 吴处厚青箱杂记 > 《晏公佳句》
## 钦定古今图书集成/理学汇编/文学典/第005卷 > 吴处厚青箱杂记 > 《晏公佳句》

公风骨清羸，不喜肉食，尤嫌肥膻。每读韦应物诗，爱
之曰：“全没些脂腻气。”故公于文章，尤负赏识。集《梁文
选》以后迄于唐，别为集，选五卷，而诗之《选》尤精。凡格
调猥俗而脂腻者，皆不载也。公之佳句，宋莒公皆题
于斋壁。若“无可柰何花落去，似曾相识燕归来。”静寻
啄木藏身处，闲见游丝到地时。楼台冷落收灯夜，门
“巷消条扫雪天。”“已定复摇春水色，似红如白野棠花”
之类，莒公常谓此数联，使后之诗人无复措词也。